เสริมจมูกมาเมื่อวันที่ 7 ธ.ค ที่ผ่านมา วันถัดมามีอาการบวมและช้ำมาก จนกระทั่งวันอังคารเริ่มรู้สึกเจ็บแผลตรงไหมที่เย็บ เจ็บๆตึงๆ เกือบตลอดเวลา โดยเฉพาะตอนล้างเเผลรู้สึกเจ็บมากจนถึงวันนี้ แต่แผลแห้งปกติไม่มีเลือดหรือหนองนะคะ ทานยาแก้อักเสบจะครบเเล้วค่ะ อยากทราบว่าถ้าเป็นแบบนี้มีโอกาศติดเชื้อไหมคะ เพราะถ้ารวมจากวันที่ทำจนถึงวันนี้ก็ 6 วันเเล้วค่ะ แต่ยังเจ็บแผลมาก รบกวนด้วยนะคะ
สวัสดีค่ะ หลังการเสริมจมูก อาจมีรอยแดง ช้ำบริเวณแผลและรอบๆจมูกได้ประมาณ 1 อาทิตย์แรก โดยอาการปวดและตึงอาจจะเป็นมากช่วงแรกๆ แต่ควรจะค่อยๆทุเลาลงหากยังมีอาการเจ็บที่เป็นมากขึ้นเรื่อยๆ อาจเป็นสัญญาณของการติดเชื้อที่แผลได้เช่นกัน ควรรีบกลับไปพบแพทย์ที่ทำหัตถการให้ให้แพทย์ช่วยประเมินดูให้อีกครั้งค่ะขณะนี้รับประทานยาแก้ปวด ระวังการกระทบกระแทกและประคบเย็นได้